बाक्सा जिल्लानि 58 नं तामुलपुर बिधान सभा बियाबाव BPF दोलोनिफ्राय टिकेट लानानै बिसायख’थि जानो गोनांनि स्नि सानसोल’ दंसै मोन बे समावनो BPF दोलोखौ नागारनानै रंजा खुंगुर बसुमतारीआ BJP दोलोआव हाबहैदों । बेखौ लानानैनो BPF दोलोआ रंजा खुंगुर बसुमतारीनि हेंथायै गोजौ बिजिरसालियाव बिजिरनो थाखाय गसर थिसन्दोंमोन आरो 58 नं तामुलपुर बिधान सभा बियाबाव भट होनाय सान एबा बिसायख’थिखौ फावसायनो थाखाय आरज’लाइ होदोंमोन । नाथाय रंजा खुंगुर बसुमतारीनि जेबो फोरमान गैयिनि थाखाय BPF दोलोआ होनाय आरज’लाइखौ गोजौ बिजिरसालिया नेवसिगारदों । BPF दोलोनि आरज’लाइखौ बिसायख’थि आइग’आ बिसार खालामनो आखायाव लायाखिसै ।